.int

**.int**, հովանավորվող վերին մակարդակի դոմեն (sTLD) համացանցի դոմենային անունների համակարգում: Անվանումը ծագում է *international* բառից, որը բնութագրում է դրա օգտագործումը միջազգային կազմակերպությունների և պայմանագրերի հետ կապված նպատակների համար։ Այս դոմենն առաջին անգամ օգտագործել է ՆԱՏՕ-ն, որին նախկինում շնորհվել է .nato վերին մակարդակի դոմենը:

Համացանցի համարների նշանակման մարմնի (IANA) քաղաքականության համաձայն, որը հիմնված է RFC 1591-ի վրա, sTLD *int-ը* նախատեսված է միջազգային պայմանագրերի վրա հիմնված կազմակերպությունների, Միավորված ազգերի կազմակերպության գործակալությունների և ՄԱԿ-ում դիտորդի կարգավիճակ ունեցող կազմակերպությունների համար։ *int-ը* համարվում է բոլոր TLD-ների մեջ ամենախիստ կիրառման քաղաքականությունն ունեցողը, քանի որ դա ենթադրում է, որ տիրապետողը միջազգային իրավունքի սուբյեկտ է: Այդ պատճառով, դիմումի ընթացակարգը պահանջում է, որ դիմորդը ապացույցներ ներկայացնի, որ այն իսկապես պայմանագրային է՝ տրամադրելով Միավորված ազգերի կազմակերպության պայմանագրային գրանցման համարը և որ այն ունի անկախ իրավական կարգավիճակ: Նախկինում այն բաց է եղե; նաև համացանցային ենթակառուցվածքային ծառայությունների համար. սակայն այս ծառայությունները հետագայում պարտավորվել են գրանցվել .arpa դոմենում։

## Պատվիրակություններ
eu.int ենթադոմենն օգտագործում են Եվրամիությանը կից հաստատությունները։ Սակայն վերոնշյալ հաստատությունների դոմենային անունները 2006 թվականի մայիսի 9-ին (Եվրոպայի օրը) փոխվել են eu TLD-ի։ Բոլոր նախկին eu.int հասցեները շարունակել են հասանելի լինել առնվազն մեկ տարվա անցումային ժամանակահատվածում։ 2017 թվականի դրությամբ Եվրոպական կենտրոնական բանկը շարունակում է օգտագործել ecb.int-ը՝ ecb.eu և ecb.europa.eu կայքերից բացի, իսկ .int դոմենը երբեմն օգտագործվում է էլեկտրոնային փոստի հասցեների համար։

Ստոկհոլմի կոնվենցիայի (POPS) «Կայուն օրգանական աղտոտիչների մասին» կոնվենցիայի (POPS) նախնական դիմումը մերժվեց *int* անվան տակ դոմենային անվանման համար՝ այն հիմքով, որ կոնվենցիան հստակորեն չէր ստեղծում միջազգային իրավունքի սուբյեկտ։

Այնուամենայնիվ, POPS-ը դիմել է IANA Reconsideration Committee-ին և ստացել է իր դոմենը (pops.int) այն հիմքով, որ այլ կոնվենցիաներ, որոնք չունեին նման հստակ ձևակերպում, այնուամենայնիվ գրանցում էին ստացել։

IANA-ն տրամադրել է դոմենը այն բանից հետո, երբ կոմիտեն հաստատել է, որ

# կազմակերպությունը ստեղծված է այնպիսի պայմանագրով, որը շատ հավանական է, որ կմտնի ուժի մեջ, և
# չնայած իրավական գործունեության պատմության բացակայությանը, այն բավարարում է «անկախ միջազգային իրավաբանական անձի» պահանջին։

Այս տրամադրումը ենթակա է եղել այն պայմանին, որ համապատասխանության կարգավիճակը պետք է նորացվի, եթե պայմանագիրը չմտնի ուժի մեջ գրանցումից չորս տարվա ընթացքում։

Բացի այդ, *int* դոմենը պատմականորեն օգտագործվել է նաև ինտերնետային ենթակառուցվածքային տվյալների բազաների համար: Arpa-ն նախատեսված է եղել տեղափոխել *int* տիրույթ, սակայն 2000 թվականին Ինտերնետային ճարտարապետության խորհուրդը խորհուրդ է տվել, որ *int-*ին նոր ենթակառուցվածքային տվյալների բազաներ չավելացվեն և *arpa-ն* պահպանի իր գործառույթը։ *Int-* ի միակ մնացած տեխնիկական դերը *ip6.int* գոտում IPv6 հասցեների հակադարձ թարգմանությունն էր: Այս գոտին պաշտոնապես հանվել է 2006 թվականի հունիսի 6-ին՝ *ip6.arpa-ի* օգտին, որը նույնպես կառավարվում էր IANA-ի կողմից:

## Ծանոթագրություններ

## Արտաքին հղումներ
* Delegation Record for .INT, Համացանցային համարների նշանակման մարմին (IANA)
* IANA—Միջկառավարական պայմանագրերի (.INT) դոմեններ

Կատեգորիա:Համացանց
Կատեգորիա:Վերին մակարդակի ընդհանուր դոմեններ